SET ปิดเย็นบวกแรง 7 จุด ฟากโบรกแนะระวังแรงขายทำกำไร พร้อมวางแนวรับ 1,645 จุด
SET ปิดเย็นบวกแรง 7 จุด ฟากโบรกแนะระวังแรงขายทำกำไร พร้อมวางแนวรับ 1,645 จุด โดยดัชนีตลาดหุ้นไทยปิดตลาดวันนี้ที่ระดับ 1,651.48 จุด บวก 6.84 จุด หรือ 0.42% ด้วยมูลค่าการซื้อขาย 4.2 หมื่นล้านบาท
2 เม.ย. 2562

ผู้สื่อข่าวรายงานว่า ดัชนีตลาดหุ้นไทยปิดตลาดวันนี้ที่ระดับ 1,651.48 จุด บวก 6.84 จุด หรือ 0.42% ด้วยมูลค่าการซื้อขาย 4.2 หมื่นล้านบาท
10 หุ้นดันดัชนีวันนี้

ด้านนายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้ปรับตัวขึ้นได้ตลอดทั้งวัน เช่นเดียวกับตลาดหุ้นในภูมิภาคเอเชียที่ส่วนใหญ่เคลื่อนไหวในแดนบวก จากคลายความกังวลเศรษฐกิจโลกชะลอ หลังตัวเลขภาคการผลิตของจีน และสหรัฐฯออกมาดีขึ้น
อย่างไรก็ดียังต้องติดตามตัวเลขการจ้างงานภาคเอกชนของสหรัฐฯในวันพรุ่งนี้ และติดตามตัวเลขการจ้างงานนอกภาคเกษตรของสหรัฐฯในวันศุกร์นี้ หากตัวเลขทั้งสองออกมาใกล้เคียงกับที่คาดไว้ ตลาดฯก็มีโอกาสที่จะปรับตัวขึ้นได้ต่อ แต่ถ้าออกมาต่ำกว่าที่คาดไว้ตลาดฯอาจผันผวนในทิศทางลงได้ อีกทั้งจะต้องไปติดตามการเจรจาการค้าระหว่างสหรัฐฯ และจีนด้วย
แนวโน้มการลงทุนในวันพรุ่งนี้ (3 เม.ย.) นายศราวุธ กล่าวว่า อาจจะต้องระวังแรงขายทำกำไรหลังจากที่ตลาดฯได้ปรับตัวขึ้นมาหลายวันติดต่อกัน แม้ว่าตลาดบ้านเราจะได้แรงหนุนจาก MSCI จะเพิ่มน้ำหนักหุ้นไทย แต่เชื่อว่าทิศทางตลาดฯในช่วงครึ่งเดือนแรกดัชนีฯคงจะเคลื่อนไหวทั้งขึ้น-ลง เชื่อว่าแรงซื้อยังไม่เข้ามา และอาจจะเข้ามาในช่วงครึ่งเดือนหลัง เพราะช่วงนี้เป็นช่วงของการจ่ายปันผล และเงินบาทก็ยังไม่นิ่ง
พร้อมให้แนวรับ 1,645 จุด ส่วนแนวต้าน 1,660 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCC มูลค่าการซื้อขาย 1,692,851.40 ล้านบาท ปิดที่ 488.00 บาท ราคาไม่เปลี่ยนแปลง
PTT มูลค่าการซื้อขาย 1,670,253.62 ล้านบาท ปิดที่ 48.00 บาท ราคาไม่เปลี่ยนแปลง
BDMS มูลค่าการซื้อขาย 1,585,859.49 ล้านบาท ปิดที่ 25.25 บาท เพิ่มขึ้น 0.25 บาท
CPALL มูลค่าการซื้อขาย 1,231,685.68 ล้านบาท ปิดที่ 76.25 บาท เพิ่มขึ้น 0.50 บาท
AOT มูลค่าการซื้อขาย 1,216,301.72 ล้านบาท ปิดที่ 67.50 บาท เพิ่มขึ้น 0.25 บาท
ตลาดหุ้นเอเชีย
